अनुच्छेद 370 पर बहस के दौरान कांग्रेस के लोकसभा के नेता अधीर रंजन ने ही पार्टी को फंसाया, सोनिया गांधी दिखीं नाराज  
अधीर रंजन ने किया सेल्फ गोल
पूछा- क्या कश्मीर भारत का अंदरुनी मामला
अमित शाह ने पूछा-क्या आप नहीं मानते
कांग्रेस पार्टी के भीतर पहले से ही इस मुद्दे पर एक सुर में आवाज बाहर नहीं आ रही है. कल भुवनेश्वर कलिता ने इस्तीफा देते हुए यह कह दिया कि इस मुद्दे पर वह अलग राय रखते हैं. उसके बाद दीपेंद्र हुड्डा और रायबरेली में कांग्रेस की नेता और विधायक आदित्य सिंह और कांग्रेस के पुराने सिपहसालार जनार्दन द्विवेदी ने धारा 370 हटाने के पक्ष में बयान दिए हैं.
इस बीच राहुल गांधी ने भी ट्वीट कर कांग्रेस के पक्ष को साफ करने की कोशिश की उन्होंने लिखा कि यह संवैधानिक प्रक्रियाओं का उल्लंघन है जम्मू कश्मीर विधानसभा को भरोसे में लिए बिना और वहां के नेताओं को कैद करके लिया गया फैसला है. उन्होंने यह बताने की कोशिश की कि कैसे यह सरकार सिर्फ जमीन के टुकड़े को महत्व दे रही है वहां के लोगों की भावना को नहीं अंत में उन्होंने यह भी लिखा कि किस तरह से पावर का दुरुपयोग यह सरकार कर रही है.